# Janette Steer

Janette Steer (Calcuta, 3 de juliol de 1863 - 24 de novembre de 1947) fou una actriu, dramaturga, directora teatral i sufragista estatunidenca, que va viure a Londres.

## Biografia

Janette Steer començà a actuar com a afeccionada, amb la seua germana, la Sra. Mackintosh.

### Carrera professional

El 1900, Steer fou directora del Teatre de la Comèdia de Londres. Va acceptar el paper perquè, segons explicava, "odie haver d'interpretar papers que no m'agraden, i ara puc triar el que em vinga de gust". Aquell any va aparéixer en quatre obres curtes: Comedy and Tragedy (Comèdia i Tragèdia) de W. S. Gilbert, Illa the Chosen d'Alicia Ramsey, i escenes de Romeu i Julieta (n'interpretà Romeu) i Hamlet (n'interpretà Hamlet). Steer provocà amenaces, molt publicitades, d'accions legals de W. S. Gilbert contra ella, perquè li molestà la seua interpretació de Galatea. No estava d'acord amb la seua concepció del personatge en un muntatge del 1900 del seu Pigmalió i Galatea. Un tribunal es va negar a emetre una ordre judicial contra Steer per aquest afer.
Altres actuacions de Steer foren, entre d'altres, en aquestes obres: Robinson Crusoe (1886, amb la seua germana, la Sra. Mackintosh), Idols of the Heart (1891, una obra que escrigué i en què actuà), An American Bride (1892), Gudgeons (1893), The Silent Battle (1892-1893), A Bunch of Violets (1894), John-a-Dreams (1894), The Seats of the Mighty (1897), Settled Out of Court (1897), The Liars (1897), Kenyon's Widow (1900), The Sin of a Life (1901), The Queen's Double (1901), A Pageant of Great Women (1909-1910), Edith (1912, produïda per la Lliga Sufragista d'Escriptores), Honourable Women (1913), i The Sphinx (1914, una altra obra de teatre sufragista, que també escrigué Steer), The End of Silence (1915, un acte de recaptació de fons en temps de guerra per a la Reial Societat per a la Prevenció de la Crueltat contra els Animals, RSPCA), i The Passing of the Third Floor Back (1917, un acte de recaptació de fons en temps de guerra per als hospitals de dones escoceses). Steer escrigué, entre d'altres, The Cloven Foot (1890, El peu del bou); Idols of the Heart (1890, Els ídols del cor); All Sorts and Conditions of Men (1902, Tot tipus de condicions dels homes); Geraldine Wants to Know (1911, Geraldine vol saber); i The Sphinx (1914, L'esfinx). Steer formava part de la Lliga Sufragista d'Actrius i escrigué l'assaig "El moviment de sufragi i la salvació de l'ètnia" per a una publicació sufragista del 1912.

## Galeria d'imatges

* Marie Antoinette, 1891
* John-a-Dreams, 1894
* Hamlet, 1899
* Kenyon's Widow, 1900

## Referències

* ↑ "'The Fool's Revenge' at the Opera Comique", Vanity Fair (July 10, 1886): 18.
* ↑ "Theatre Gossip", The Sketch (May 9, 1900): 131.
* ↑ «Miss Janette Steer, the New Manageress of the Comedy Theatre». A: Sketch (en anglés), 16 de maig de 1900, p. 155.
* ↑ John, Juliet. The Oxford Handbook of Victorian Literary Culture (en anglés). Oxford University Press, 2016. ISBN 978-0-19-959373-6.
* ↑ Sketch: A Journal of Art and Actuality (en anglés). Ingram brothers, 1900.
* ↑ «Mr. Gilbert is Angry; Miss Steer Has Ideas of Her Own and He Wants Her Enjoined» ( PDF) (en anglés). New York Times, 23-06-1900.
* ↑ «Gilbert-Steer Spat Goes On» (en anglés). Chicago Daily Tribune, 17-06-1900, pàg. 10.
* ↑ Marshall, Gail. Actresses on the Victorian Stage: Feminine Performance and the Galatea Myth (en anglés). Cambridge University Press, 1998-05-07. ISBN 978-0-521-62016-1.
* ↑ Pearson, Hesketh. Gilbert And Sullivan: A Biography (en anglés). House of Stratus, 2015-04-01. ISBN 978-0-7551-5429-6.
* ↑ Ainger, Michael. Gilbert and Sullivan: A Dual Biography (en anglés). Oxford University Press, 2002-11-21. ISBN 978-0-19-534900-9.
* ↑ «Janette Steer Victorious» (en anglés). New York Times, 30-06-1900, pàg. 6.
* ↑ «Dramatist Gilbert Refused Injunction» (en anglés). Washington Post, 30-06-1900, pàg. 4.
* ↑ Wearing, J. P.. The London Stage 1910-1919: A Calendar of Productions, Performers, and Personnel (en anglés). Scarecrow Press, 2013-12-19. ISBN 978-0-8108-9300-9.
* ↑ «Suffrage Actors & Performers, Directors and Designers Biographies | The Suffragettes», 20-06-2010. [Consulta: 18 maig 2023].
* ↑ Wearing, J. P.. The London Stage 1910-1919: A Calendar of Productions, Performers, and Personnel (en anglés). Scarecrow Press, 2013-12-19. ISBN 978-0-8108-9300-9.
* ↑ Kelly, Katherine E. «The Actresses' Franchise League Prepares For War: Feminist Theatre in Camouflage» (en anglés). Theatre Survey, 35, 1, 5-1994, pàg. 121–137. DOI: 10.1017/S004055740000260X. ISSN: 1475-4533.
* ↑ «Actresses | The Suffragettes», 20-06-2010. [Consulta: 18 maig 2023].